open-index/open-wikipedia-markdown huggingface dataset:
Unidad Comunera Castellana

**Unidad Comunera Castellana** (UNCC) (*Unidade Comuneira Castelá* en galego) foi un partido político nacionalista de carácter castelanista. Tivo a súa sede en Frómista.

Inscribiuse como partido o 14 de febreiro de 1983, e foi fundado polos palentinos José Antonio Mata Martín, Juan Bautista Martín de la Torre, José María Valladolid Manzano, Blas Esteban Carrillo Pérez e Jesús Núñez Domingo. Aínda que o ámbito de actuación do partido abranguía todo o territorio castelán, na práctica UNCC apenas estaba estendido fora da provincia de Palencia. Contou con escasa actividade.

Ideoloxicamente, Unidad Comunera Castellana era un partido de centro e nacionalista que buscaba o recoñecemento das singularidades que posuía a "nacionalidade castelá no seu conxunto", composta por Castela a Vella, Castela a Nova e a Rexión de León. Neste sentido, Unidad Comunera Castellana aceptaba en boa medida o concepto de Castela que se divulgaba dende a editorial castelanista Riodelaire, especialmente nos libros dos escritores Juan Pablo Mañueco e Antonio Hernández Pérez.

As ideas que recollía Unidade Comunera Castellana foron case totalmente compartidas por outros partidos posteriores como Unidad Nacional Castellana (UNC), partido co que UCC mantiña grandes afinidades, ou Tierra Comunera, partido este último que pode sen problemas considerarse herdeiro de UNCC e de UNC. Pero mentres que Tierra Comunera fixo do pendón morado o principal sinal do castelanismo político, Unidad Comunera Castellana sempre defendeu a bandeira acuartelada de Castela e León como lexítimo símbolo de Castela, desbotando por completo o pendón morado.

Aínda que UNCC nunca se disolveu oficialmente, dende a creación de Tierra Comunera a súa actividade foi diminuíndo ao tomar TC o seu relevo. Algúns dos fundadores de Unidad Comunera Castellana logo tomaron outros rumbos políticos. José Antonio Mata presentouse ás eleccións autonómicas de 1987 polo Partido Autonómico Nacionalista de Castilla y León (PANCAL) encabezando a candidatura pola provincia de Palencia. José María Valladolid foi un dos fundadores en 1990 de Unidad Palentina, un dos partidos que despois formarían Unidad Regionalista de Castilla y León (URCL). En 1992, o último grupúsculo de UNCC participou na creación de Unidad Regionalista de Castilla y León, se ben non se integrou finalmente nesa formación. Pola súa banda Juan Bautista Martín de la Torre foi candidato de Tierra Comunera nas eleccións xerais de 1993, pasando así a formar parte a Unidad Comunera Castellana do partido Tierra Comunera.

Nas eleccións ás Cortes de Castela e León de 1983 presentouse só na provincia de Palencia, onde obtivo 1.953 votos.

## Notas 
## Véxase tamén
### Bibliografía 
* M.González. "El proceso autonómico de Castilla y León". Fundación Villalar (2004).
* M.González, J.V.Pelaz, P.Perez. "Castilla y León en democracia. Partidos, elecciones y personal político 1977-2007". Xunta de Castela e León (2007).
Avelino Giráldez Pazó

[miniatura|200px|Posesión de Avelino Giráldez, retrato en *[Vida Gallega*, 1926.]]
**Avelino Giráldez Pazó** foi un político galego.

## Traxectoria 
Foi alcalde de Redondela en 1902 e volveu ser elixido en abril de 1909. Foi presidente do Casino (1922).

## Vida persoal 
Casou con Demetria Fernández López e foi pai de Jesús Olimpio Giráldez Fernández.

## Véxase tamén 
### Bibliografía 
*

### Ligazóns externas 
*Anecdotario redondelán. Alcaldes
San Juan, Arxentina

**San Juan** é unha cidade da Arxentina, capital da provincia homónima. Está situada no centro norte do Val do Tulum e a unha altitude de 650 msnm. É o centro administrativo e comercial do aglomerado urbano do Gran San Juan, que, para o ano 2010, contaba cun total de 471.389 habitantes e está situado entre os dez maiores aglomerados do país.
Foi fundada o 13 de xuño de 1562 polo conquistador español Juan Jufré baixo o nome de *San Juan de la Frontera*, a través do mandato da antiga Capitanía Xeneral de Chile. A finais de 1593, Luis Jufré traslada a cidade á súa localización actual.

A súa fisonomía urbana está caracterizada por unha arquitectura contemporánea, onde destacan amplas rúas, avenidas e vereas excelentemente trazadas cunha espléndida e frondosa vexetación de árbores de distintas especies irrigadas mediante canles, sendo o motivo polo cal se coñece co sobrenome de *"cidade oasis"*, xa que a arrodea un espazo árido. Aspecto que nace tras a destrución masiva provocada polo terremoto de 1944.

É cidade natal de Domingo Faustino Sarmiento, quen foi un destacado político, escritor, docente, e Presidente da República Arxentina, recoñecido pola súa incansable loita na educación pública arxentina.

Conta cunha importante infraestrutura de aloxamento e transporte, e nas proximidades destacan atractivos como Encoro e dique Ullum, a Quebrada de Zonda, termas, museos e é punto de partida para a Rutas do viño de San Juan.

Esta cidade foi, para agosto de 2010, sede do XXXIX Cumio de Mercosur. Tamén para setembro de 2011 foi elixida sede do Campionato mundial de hóckey sobre patíns

## Notas
Jesús Olimpio Giráldez Fernández

**Jesús José Olimpio Giráldez Fernández**, nado en Redondela o 17 de xuño de 1896 e finado na mesma vila en outubro de 1969, foi un político galego.

## Traxectoria 
Fillo de Avelino Giráldez Pazó. Foi vicepresidente do Redondela FC (1924) e concelleiro en varias ocasións. Na Segunda República foi elixido presidente da Asociación de Beneficencia (1932) e do Casino (1934). Militou no Partido Galeguista, formando parte da última directiva do período republicano. Co golpe de Estado do 18 de xullo de 1936 foi detido en setembro, xulgado en Vigo por rebelión militar o 16 de decembro xunto con José Pereira Míguez, Gustavo Otero Sestelo, Manuel Loureiro Pérez, Francisco Darriba Pérez, Pompeyo Blanco Villar, Manuel Bouzas Puerta, Constante Carballido, Manuel Álvarez Castro, Manuel Martínez Barreiro, Leopoldo Garrido Leirós, Manuel Rodríguez Magariños, Jesús Gómez Casal, Manuel Blanco Camiña e Manuel Barros Montero, e condenado a cadea perpetua. Estivo preso no cárcere de Vigo, na illa de San Simón e no Forte de San Cristovo (Pamplona). Tamén foi condenado a pagar unha forte indemnización polo que lle foron embargados todos os bens. Durante o franquismo foi presidente da Hermandad Sindical de Labradores de Redondela. Finou en Redondela en outubro de 1969.
## Vida persoal 
Casou con Carmen Lera Figueras.

## Notas 
## Véxase tamén 
### Bibliografía 
*
Momoiro Clover Z

é un grupo vocal feminino xaponés de pop fundado no ano 2008 pola axencia de talentos Stardust Promotion. Desde abril de 2010 é un quinteto.

## Historia 
O grupo fora formado co nome de Momoiro Clover pola axencia de talentos Stardust Promotion no 2008.

## Integrantes 
### Integrantes antigos 
**Outras**
* 
* 
* 
* 
* 
* 

## Discografía 
### Sinxelos 

*****  no 2012

### Álbums 

***** no 2016

## Videografía 
miniatura|«Ikuze! Kaitō Shōjo»

## Galardóns 
## Notas 
## Véxase tamén 
### Ligazóns externas 
* Páxina web oficial .
* Páxina web oficial  .
* Canle de Stardust Music no YouTube
* momocloTV  no Ustream
Santa Fe, Arxentina

**Santa Fe de la Vera Cruz** é a capital da Provincia de Santa Fe e a novena cidade máis poboada da Arxentina. Está situada na rexión centro-leste do país, a beiras da lagoa Setúbal, do río Santa Fe e do río Salado.

Esta rexión recibe unha marcada influencia climática do río Paraná. No verán predomina unha masa de aire tropical cálida e húmida con ventos persistentes desde o norte con altas temperaturas, mentres que no inverno unha masa de aire polar que produce arrefriamento e xeadas afecta a rexión. A temperatura media anual oscila entre os 17&nbsp;°C e os 21&nbsp;°C.

Administrativamente está organizada en 8 distritos que a descentralizan en 100 barrios.
Segundo o censo de 2010 Santa Fe ten unha poboación de 415.345 habitantes, e a súa área metropolitana ascende a 526.073 habitantes. Xunto ao Gran Paraná conforma unha área urbana de máis de 850.000 habitantes, unidas por un túnel que atravesa o río Paraná.

Por parte da educación, Santa Fe é un polo educativo na Arxentina. Unha das súas universidades máis recoñecidas é a Universidade Nacional do Litoral.

Santa Fe foi fundada por Juan de Garay o 15 de novembro de 1573 na área da actual Cayastá, mais ao non encontrarse nun bo lugar polos constantes ataques dos indíxenas, as pragas de lagostas e as inundacións, foi trasladada á súa localización actual o 21 de abril de 1649.

En Santa Fe ocorreron feitos de relevancia histórica, como a sinatura da Constitución Arxentina e todas as súas reformas.

A Ponte colgante de Santa Fe é un importante símbolo da cidade.

## Notas
Jennifer Jones

**Phylis Lee Isley**, nada en Tulsa (Oklahoma) o 2 de marzo de 1919 e finada en Malibú (California) o 17 de decembro de 2009, foi unha actriz de cinema estadounidense.

## Traxectoria 
Estudou arte dramática en Nova York, onde coñecería ao seu primeiro marido, o seu compañeiro Robert Walker. Despois de volver a Tulsa a facer un programa de radio marcharon a Hollywood, onde conseguiu algúns papeis no cinema. Non obstante, tras non conseguir superar unha proba para a Paramount volveu a Nova York a actuar no teatro, e alí foi onde a descubriu David O. Selznick.

O director Henry King quedou tan impresionado coas súas probas que a contratou como protagonista do seu filme *The Song of Bernadette*. Con este o seu primeiro papel protagonista gañou o oscar á mellor actriz.

En 1949 casou con Selznick, matrimonio que duraría ata a morte del en 1965. Tras quedar viúva, Jones abandonou parcialmente a interpretación.

En 1976 a súa filla Mary Jennifer Selznick suicidouse, o que levou a Jones a interesarse polas enfermidades mentais, creando en 1980 unha fundación para educación e saúde mental.

## Filmografía 
## Véxase tamén 
### Ligazóns externas 
*
Santiago del Estero

**Santiago del Estero** é unha cidade do norte da Arxentina, capital da provincia homónima.  O seu xentilicio é "santiagueño, -eña".

## Características
Atópase nunha vasta chaira, sobre a marxe dereita do río Dulce. A súa poboación en 2010 era de 252.192 habitantes, que unida á da súa área metropolitana, na que se inclúe a cidade de La Banda, ascende a 360.923.

Aínda que non foi a primeira cidade que fundaron os españois no territorio da actual Arxentina, si é a máis antiga das que permanecen na actualidade, e dela partiron numerosas expedicións que estableceron outros asentamentos.

Posúe interesantes edificios, como a Catedral, o Convento de Santo Domingo e o Museo Arqueolóxico Provincial. É sede de dúas universidades e dunha diocese católica.

## Notas
Ushuaia

**Ushuaia** é unha cidade arxentina, capital da Provincia de Tierra del Fuego, Antártida e Islas del Atlántico Sur. Foi fundada o 12 de outubro de 1884 por Augusto Lasserre e atópase nas costas do canal Beagle rodeada pola cadea montañosa do Martial, na baía de Ushuaia. Ademais de ser un centro administrativo, é un nodo industrial, portuario e turístico. É a única cidade arxentina que se atopa do outro lado dos Andes, vista desde o resto do país. Tamén é, de acordo á clasificación dos mares da Organización Hidrográfica Internacional, a única cidade arxentina (e porto) con costas e augas pertencentes ao Pacífico, se ben isto non é recoñecido abertamente polo estado arxentino, que formalmente considera o canal Beagle un paso bioceánico, pois doutra forma contradiría tratados limítrofes asinados con Chile.miniatura|centro|Ushuaia, fin do mundo.
## Notas
Claudette Colbert

**Émilie "Lily" Chauchoin**, nada en París (Francia) o 13 de setembro de 1903 e finada en Barbados o 30 de xullo de 1996, foi unha actriz de cinema, teatro e televisión estadounidense, máis coñececida como **Claudette Colbert**.

## Traxectoria 
Nada nun suburbio de París, os seus pais mudáronse a Nova York en 1906 en busca de traballo. Seis anos despois a familia adquiriu a nacionalidade estadounidense.

A pesar de actuar nalgunhas obras teatrais, Colbert desexaba dedicarse á pintura. Non obstante, seguiu facendo papeis en Broadway. O produtor teatral Leland Hayward viuna actuar e suxeriu o seu nome para a protagonista do filme *For the Love of Mike*.

En 1928 asinou un contrato con Paramount Pictures, participando en películas con Maurice Chevalier, Fredric March ou Ginger Rogers. En 1934 gañou o Óscar á mellor actriz por *It Happened One Night*, de Frank Capra. Catro anos máis tarde era a actriz mellor pagada de Hollywood.

Nos anos cincuenta comezou a traballar na televisión e volveu ao teatro, gañando un premio Tony.

Finou en 1996 na súa residencia de Barbados.

## Filmografía 
## Véxase tamén 
### Ligazóns externas 
* Claudette Colbert na TCM Movie Database *(en inglés)*
* Claudette Colbert en Allmovie *(en inglés)*
* Claudette Colbert en Internet Broadway DataBase *(en inglés)*
Pontophilus spinosus

***Pontophilus spinosus*** é unha especie de crustáceo malacostráceo decápodo da familia dos crangónidos, que habita nas costas do océano Atlántico nororiental, desde Islandia e Escandinavia até as de Marrocos, incluíndo as galegas, e no mar Mediterráneo (mares de Alborán, Adriático e Exeo).

Un ano máis tarde foi reclasificada dentro do novo xénero *Pontophilus*, creado polo propioLeach.

## Nome galego 
Os profesores F. Lahuerta e F. X. Vázquez propoñen para esta especie, no seu *Vocabulario multilingüe*, o nome de **quisquilla espiñosa**.

Tamén se coñece co nome de **camarón espiñento**.

Os nomes noutros idiomas, segundo este autores son:
* Castelán: *camarón espinoso*
* Francés: *crevette-épine*
* Inglés: *spiny shrimp*

## Notas 
## Véxase tamén 
### Bibliografía 
* Costello, M. J., Emblow, C. & White, R. J. (eds.) (2001): *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**. ISBN 2-85653-538-0. 
* Holthuis, L. B. (1993): *The recent genera of the Caridean and Stenopodidean shrimps (Crustacea, Decapoda): with an appendix on the order Amphionidacea*. Leiden: Nationaal Natuurhistorisch Museum. ISBN 90-73239-21-4.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8. 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary ".
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A * Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. PDF.

### Outros artigos 
* Crustáceos
* Decápodos
* Carideos
* Crangónidos
San Miguel de Tucumán

**San Miguel de Tucumán** é a capital da Provincia de Tucumán, situada no noroeste da República Arxentina a 1.311&nbsp;km da Cidade de Bos Aires. Coñecida como "El Jardín de la República", é a quinta maior cidade da Arxentina , tras Buenos Aires, Córdoba, Rosario e Mendoza. Ademais é a máis importante do Norte arxentino. O crecemento da cidade superou os límites orixinais, levándoa a ocupar territorios dos departamentos circundantes en todas direccións, dando así orixe á conurbación do Gran San Miguel de Tucumán. A súa importancia histórica reside maiormente, entre outras cousas, porque foi nesta cidade onde se produciu a Declaración de independencia da Arxentina o día 9 de xullo de 1816.

## Notas
Alfeoideos

A dos **alfeoideos** (*Alpheoidea*) é unha superfamilia de crustáceos malacostráceos decápodos pleociemados da infraorde dos carideos.

## Taxonomía 
A superfamila foi creada en 1815 polo naturalista francés Rafinesque, que a describiu na súa obra ''Analyse de la Nature ou Tableau de l'univers et des corps organisés*, publicada en Palermo.

Comprende catro familias:

* *'Superfamilia *Alpheoidea*'*
** Familia *Alpheidae* Rafinesque, 1815
** Familia *Barbouriidae* Christoffersen, 1987
** Familia *Hippolytidae* Spence Bate, 1888
** Familia *Ogyrididae* Holthuis, 1955

## Notas 
## Véxase tamén 
### Bibliografía 
* Holthuis, L. B. (1993): *The recent genera of the Caridean and Stenopodidean shrimps (Crustacea, Decapoda): with an appendix on the order Amphionidacea*. Leiden: Nationaal Natuurhistorisch Museum. ISBN 90-73239-21-4. 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary". Ver en liña.
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A *Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. PDF].
 
### Outros artigos 
* Crustáceos
* Decápodos
* Carideos

### Ligazón s externas 
* *Alpheoidea* en ADW.
* *Alpheoidea'' en NCBI.
Manuel Pérez Rivas

**Manuel Pérez Rivas**, finado en Redondela o 30 de xaneiro de 1914, foi un xastre e político galego.

## Traxectoria 
Xastre de profesión. En xaneiro de 1892 foi membro da primeira directiva da Liga de Contribuyentes. En outubro de 1897 foi elixido depositario do Liceo de Artesanos. En 1898 accedeu accidentalmente ao cargo de alcalde de Redondela que mantivo ata 1902. Volveu exercer como alcalde en 1909. Foi moi criticado polo periódico *El Pueblo*.

## Véxase tamén 
### Ligazóns externas 
* Anecdotario redondelán. Alcaldes
* Alcumes de Redondela
Santa Fe

**Santa Fe** pode referirse a:

## Relixión 
* Fe sagrada.

### Santas 
* Fe (século III), santa católica - Festividade: 6 de outubro.
* Fe, Esperanza e Caridade (século II) santas mártires cristiás - Festividade: 1 de agosto, 17 de setembro.

### Edificios relixiosos 
* 20px Igrexa de Santa Fe.
* 20px Mosteiro de Santa Fe.

## Toponimia 
* A provincia de Santa Fe.
* A cidade de Santa Fe, capital da provincia.
* O Gran Santa Fe, aglomerado urbano en torno a dita cidade.
* A Avenida Santa Fe, na cidade de Buenos Aires.

* Santa Fé, no estado de Paraná.
* Santa Fé de Minas, no estado de Minas Gerais.
* Santa Fé do Sul, no estado de São Paulo.
* Santa Fé do Araguaia, no estado de Tocantins.

* Santa Fe, pobo da comuna de Los Ángeles.

* Santafé de Bogotá, nome da capital de Colombia entre 1538 e 1819 e entre 1991 e 2000.
* Santa Fe, localidade da capital colombiana.
* Santa Fe de Antioquia, municipio do departamento de Antioquia.
* Santa Fe de Ralito, correxemento do departamento de Córdoba.

* Sante Fe, La Habana
* Santa Fe, Isla de la Juventud
* Santa Fe, Pinar del Río

* A illa Santa Fe, nas Galápagos.

* Santa Fe, en Granada.
* Santa Fe, en Navarra.
* Santa Fe, no municipio de Les Oluges (Cataluña).
* Santa Fe de Mondújar, en Almería.
* Santa Fe, barrio de Zaragoza (Aragón)

* Condado de Santa Fe, cuxa capital é Santa Fe, en Novo México.
* Santa Fe, en Florida.
* Santa Fe, en Missouri.
* Santa Fe, en Novo México.
* Santa Fe, en Tennessee.
* Santa Fe, en Texas.
* Rancho Santa Fe, en California.

* Santa Fe, en Cebú.
* Santa Fe, en Leyte.
* Santa Fe, en Nueva Vizcaya.
* Santa Fe, en Romblón.
* Santa Fé, barrio do municipio de Caraga na provincia de Davao Oriental.

* Santa Fe, suburbio da zona 13 da cidade de Guatemala.

* Santa Fe, no departamento de Colón.
* Santa Fe, no departamento de Ocotepeque.

* Santa Fe, en Baja California Sur.
* Santa Fe, en Chihuahua.
* Santa Fe, en Coahuila.
* Santa Fe, pobo orixinario do Distrito Federal.
* Santa Fe, urbanización no Distrito Federal.
* Santa Fe, en Guanajuato.
* Santa Fe, en Xalisco.
* Santa Fe, en Michoacán.
* Santa Fe, en Nayarit.
* Santa Fe, en Nuevo León.
* Santa Fe, en Sinaloa.
* Santa Fe, en Veracruz.

* Santa Fe, en Veraguas.
* Santa Fe, en Darién.

* Santa Fe, en Falcón.
* Santa Fe, en Sucre.
* Santa Fe, en Miranda.

## Noutras linguas 
* 20px Sancta Fides, toponimia en latín.
* 20px Sainte-Foy, toponimia en lingua francesa.
* 20px Saint Faith, toponimia en lingua inglesa.
* 20px Santa Fé, toponimia en lingua portuguesa.

## Miscelánea 
* Santa Fe Corporación Deportiva, equipo colombiano de fútbol de Bogotá.
* Santa Fe, modelo de coche da marca *Hyundai*.
* "Santa Fe", canción de Angela Aki.
* Santa Fe, grupo cubano.
* Centro Comercial Santafé, en Bogotá.
* Centro Comercial Santafé, en Medellín.
* Santa Fe, estación ferroviaria na poboación do mesmo nome en Chile.
* Santa Fe, estación do metro de Bos Aires.
* Santa Fe, estación do ferrocarril Mitre na cidade arxentina de Santa Fe.
* Santa Fe, centro comercial da Cidade de México.

## Véxase tamén 
* 20px Fe.
* Santa.
Diane Keaton

**Diane Hall**, chamada artisticamente **Diane Keaton**, nada nos Ánxeles (California) o 5 de xaneiro de 1946 e finada no mesmo lugar o 11 de outubro de 2025, foi unha actriz estadounidense.

## Traxectoria 
Comezou a estudar interpretación tras graduarse en Nova York tras rematar o instituto. Pasou tempo actuando e cantando en clubs nocturnos ata que en 1968 participou na primeira produción do musical *Hair* en Broadway. Tras nove meses nesta obra logrou o papel en *Play It Again, Sam*, de Woody Allen.

Ao pouco tempo debutou no cinema con *Lovers and Other Strangers* e tamén participou en series de televisión. En 1972 interpretou a Kay Adams en *The Godfather*, papel que repetiría nos outros filmes da saga. Durante a década de 1970 continuou a súa colaboración con Woody Allen, grazas ao que logrou en 1977 o Óscar á mellor actriz por *Annie Hall*. A súa carreira no cinema continuou con éxito nos anos oitenta e nos noventa.

Ademais de actriz, Keaton foi tamén produtora, fotógrafa e axente inmobiliaria. Dirixiu tamén a película *Unstrung Heroes* en 1995.

## Filmografía 
## Notas 
## Véxase tamén
Saturno Cal Muíños

**Saturno Cal Muíños**, finado en xuño de 1952, foi un fotógrafo e político galego.

## Traxectoria 
Fotógrafo e agrarista. Foi concelleiro en 1923. Coa ditadura de Primo de Rivera foi nomeado alcalde o 16 de xaneiro de 1924. En xullo de 1924 trasladouse a Madrid co delegado gobernativo para xestionar a canalización do río Alvedosa e o novo cárcere. Finou en xuño de 1952.

## Vida persoal 
Casou con Josefa Fernández Esteiro e foi pai de Avelino e Raimundo Cal Fernández.

## Notas 
## Véxase tamén 
### Ligazóns externas 
* Anecdotario redondelán. Alcaldes
Casimiro Movilla Rodríguez

**Casimiro Movilla Rodríguez**, nado no Viso (Redondela), foi un político galego.

## Traxectoria 
Emigrou ao Brasil. Foi vicecónsul de España en Maceió en 1912. Agrarista, despregou unha gran labor na Sociedade Agraria do Viso. Coa ditadura de Primo de Rivera foi nomeado alcalde o 2 de outubro de 1923. En decembro dese mesmo ano deixou o cargo porque marchou novamente ao Brasil.

## Notas
## Véxase tamén 
### Ligazóns externas 
* Anecdotario redondelán. Alcaldes
La Propaganda (Redondela)

***La Propaganda*** foi un periódico publicado en Redondela entre 1894 e 1896.
## Historia e características 
Subtitulado *Periódico semanal republicano*, apareceu en 1894. O seu director foi Fernando González Gómez e os seus redactores Antonio Orellana Pereira, Pedro Fontela, Felipe Cordero e Buenhijo Pérez Sobrino.

## Véxase tamén 
### Bibliografía 
*
La Propaganda

***La Propaganda*** foi o título de dous periódicos:

****La Propaganda***, semanario obreiro editado en Vigo entre 1881 e 1883.
****La Propaganda***, periódico editado en Redondela entre 1894 e 1897.

## Véxase tamén
### Outros artigos
**La Propaganda Científica*
**La Propaganda Industrial*
San Luis

O nome castelán de **San Luis** pode referirse a:

Como topónimo, pode referirse a:

;Fóra de Galiza

;En Asturias
***San Luis**, lugar asturiano do concello de Boal.

;Na Arxentina
***Villa San Luis**, localidade arxentina da provincia de Buenos Aires;
***San Luis del Palmar**, localidade arxentina da provincia de Corrientes;
***Provincia de San Luis**, unidade federal arxentina;
***San Luis**, cidade de dita provincia;
***Gran San Luis**, área metropolitana de dita provincia.

;En Colombia
***San Luis**, concello colombiano do departamento de Antioquia;
***San Luis de Palenque**, concello colombiano do departamento de Casanare;
***San Luis**, concello colombiano do departamento de Tolima;
***San Luis**, localidade colombiana do departamento do Huila.

;En Cuba
***San Luis**, concello cubano da provincia de Pinar del Río;
***San Luis**, concello cubano da provincia de Santiago de Cuba.

;Nos Estados Unidos de América
***San Luis**, cidade estadounidense do estado de Arizona;
***San Luis Obispo**, cidade estadounidense do estado de California;
***St. Louis**, cidade estadounidense do estado de Missouri.

;En Filipinas
***San Luis**, concello filipino da provincia de Agusan del Sur;
***San Luis**, concello filipino de provincia de Pampanga;
***San Luis**, concello filipino da provincia de Aurora;
***San Luis**, concello filipino da provincia de Batangas;
***Mercedes**, barrio filipino do concello de Caraga de Mati, na provincia de Davao Oriental.

;En Guatemala
***San Luis**, concello de Guatemala.

;En Honduras
***San Luis**, concello de Honduras.

;En México
***Estado de San Luis Potosí**, estado de México;
***San Luis Potosí**, cidade de dito estado;
***San Luis Río Colorado**, cidade mexicana do estado de Sonora.

;No Uruguai
***San Luis**, localidade uruguaia do departamento de Canelones;
***San Luis al Medio**, localidade uruguaia do departamento de Rocha.

;En Venezuela
***San Luis**, localidade venezolana do estado Falcón;
***San Luis**, urbanización venezolana ao leste de Caracas.

## Véxase tamén
### Outros artigos
***San Luís**, lugar da parroquia de Pontecesures, no concello de Pontecesures;
***Saint-Louis**, cidade estadounidense situada na fronteira oriental de Missouri, e é a segunda maior cidade do estado;
*Luis Jacobo Álvarez Rodríguez, máis coñecido como **San Luis** (Vigo 1930-1997), pintor paisaxista urbano galego;
***San Luis**, empresa coruñesa de electrodomésticos e útiles do fogar.
***San Luis de Quillota**, institución deportiva de Chile;
***Club San Luis**, institución deportiva de México;
***Tour de San Luis**, proba ciclista da Arxentina.
Lawrence de Arabia (filme)

***Lawrence de Arabia*** (en ) é un filme británico dirixido por David Lean que se estreou en 1962. Estreouse en galego na TVG o 30 de decembro de 2007.

## Sinopse 
Durante a Gran Guerra (1914-1918), T.E. Lawrence (Peter O'Toole), un conflitivo e enigmático oficial británico, é enviado ó deserto para participar nunha campaña de apoio ós árabes contra Turquía. El e o seu amigo Sherif Alí (Omar Sharif) porán nesta misión toda a súa alma. Os nativos adoran a Lawrence porque demostrou sobradamente ser un amante do deserto e do pobo árabe. En troques, os seus superiores británicos cren que se volveu tolo. Malia que os plans de Lawrence vense coroados polo éxito, o seu soño dunha Arabia independente fracasará.

## Personaxes 
* Peter O'Toole como Thomas Edward "T. E." Lawrence
* Alec Guinness como Príncipe Faisal
* Anthony Quinn como Auda abu Tayi
* Jack Hawkins como Xeneral Allenby
* Omar Sharif como Sherif Ali ibn el Kharish
* José Ferrer como Bey turco
* Anthony Quayle como Coronel Harry Brighton
* Claude Rains como Mr. Dryden.
* Arthur Kennedy como Jackson Bentley
* Donald Wolfit como Xeneral Murray
* Michel Ray como Farraj
* I.S. Johar como Gasim
* Zia Mohyeddin como Tafas
* Gamil Ratib como Majid
* John Dimech como Daud
* Hugh Miller como Coronel da RAMC
* Fernando Sancho como Sarxento turco
* Stuart Saunders como Sarxento maior do rexemento
* Jack Gwillim como Secretario do club 
* Kenneth Fortescue como Axudante de Allenby
* Harry Fowler como Comandante Potter
* Howard Marion-Crawford como Oficial médico
* John Ruddock como Elder Harith
* Norman Rossington como Comandante Jenkins
* Jack Hedley como Xornalista
* Henry Oscar como Silliam
* Peter Burton como Sheik de Damasco

## Galardóns e nomeamentos 
* 1962: 7 Premios Oscar, incluíndo mellor filme, director, fotografía e música.
* 1962: 4 Globos de Ouro: Drama, director, secundario (Omar Sharif) e fotografía. 7 nomeamentos.
* 1962: 4 Premios BAFTA: Filme británico, filme internacional, actor e guión.
* 1962: National Board of Review: Mellor director.
* 1963: Premios David di Donatello: Mellor produción e actor estranxeiro (Peter O'Toole)

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Distrito de Zombo

O **distrito de Zombo** é un distrito da Rexión Norte de Uganda, chamado así pola súa poboación principal, Zombo.

Limita co distrito de Arua polo norte, co distrito de Nebbi polo leste e coa República Democrática do Congo polo sur e oeste. Zombo atópase aproximadamente a 70&nbsp;km ao sur de Arua, a maior cidade da subrexión. Atópase tamén a 382&nbsp;km ao noroeste de Kampala, a capital de Uganda, e a maior cidade do país.

O distrito entrou en funcionamento o 1 de xullo de 2009. Anteriormente, formaba parte do distrito de Nebbi.

No 2002 tiña unha poboación estimada de 169.000 habitantes.

## Notas 
## Véxase tamén 
* Páxina oficial
Parque Natural da Serra de Hornachuelos

O **Parque Natural da Serra de Hornachuelos** atópase en Andalucía. Esténdese pola provincia de Córdoba.

## Flora
A formación forestal máis estendida é o bosque mediterráno. As especies máis habituais son a aciñeira, a sobreira ou o carballos ananos. Tamén están presentes a oliveira brava, a alfarrobeira, o lentisco, a uz moura e o cantroxo entre as especies arbustivas.

## Fauna
O mamífero máis estendido é o cervo. Namentres o lince ibérico é escaso e o corzo desapareceu nos anos 50 do século XX. Entre as aves salientar colonias importantes de voitre negro e cegoña negra

## Véxase tamén
### Ligazóns externas
* Web Oficial do parque
Parque Natural da Serra de Cardeña e Montoro

O **Parque Natural da Serra de Cardeña e Montoro** atópase en Andalucía. Esténdese pola provincia de Córdoba.

## Características
Grazas a gran pluviosidade existen comunidades de Cerquiño. Nas marxes das correntes de auga pódese atopar forestas de ribeira nas que ver especies coma a adelfa. A formación forestal máis estendida é o bosque mediterráneo.
Este parque é xunto coa Serra de Andújar o mellor núcleo de lince ibérico da península. Tamén salientar a presenza do lobo e a aguia imperial. O gamo foi reintroducido con éxito nos últimos anos do século XX.

## Véxase tamén
### Ligazóns externas
* Web Oficial do parque
Nijō In no Sanuki

foi unha poetisa xaponesa que viviu nas postrimerías da era Heian e inicios da era Kamakura. Tamén era coñecida como  ou . Seu pai foi Minamoto no Yorimasa.

Foi serventa do Emperador Nijō (*Nijō In*), e despois da morte deste en 1165 casou con Fujiwara no Shigeyori. Tamén durante este período se converte nunha poeta popular do *waka* coa obra . Cara ao 1190, volve ser serventa, da Emperatriz (*Chūgū*) Kujō Ninshi de Gishū Mon In, esposa do Emperador Go-Toba, aínda que posteriormente renuncia como serventa e en 1196 faise monxa budista.

Estivo en varios círculos poéticos do Emperador Go-Toba e do Emperador Juntoku e participou en varios concursos de waka. Fixo a súa colección persoal de poemas, o . É mencionada como unha das trinta e seis mulleres inmortais da poesía e un dos seus poemas está incluído na lista antolóxica *Hyakunin Isshu*. Tamén algúns dos seus poemas foron incluídos na antoloxía imperial *Senzai Wakashū*.

## Véxase tamén 
### Bibliografía 
* Peter McMillan (2008) *One hundred poets, one poem each: a translation of the Ogura Hyakunin Isshu*. Nova York: Columbia University Press. ISBN 978-0-231-14398-1

### Ligazóns externas 
* Poemas de Nijō In no Sanuki 
* Recensión de Nijō In no Sanuki
Segorella

A **segorella** (***Satureja hortensis*** L.) é a especie máis coñecida das especies do xénero *Satureja*. É unha planta anual, semellante no uso e en sabor á perenne *Satureja montana*.

## Descrición 
A herba acada de 30 a 60 cm de altura, e ten follas moi finas dunha cor verde bronceada. Toda a planta está cuberta dunhas vilosidades curtas. As flores desta herba son de cor lila e tubulares, roseando de xullo a setembro.

150px|left|miniatura|A segorella.

## Cultivo 
Os xardineiros que desexen cultivala deben sementala entre finais de inverno e primavera, a 1,5&nbsp;mm de profundidade nun bo alcouve con compost. A xerminación adoita requirir de 14 a 21 días a 18-20&nbsp;°C. Ao acadar o tamaño axeitado cómpre transplantar a un vaso de aproximadamente 7 centímetros de altura. Máis tarde, ao acadar os 40 centímetros de altura, débense plantar nun solo con boa drenaxe, a pleno sol e a unha distancia de 38&nbsp;cm. 
Apáñanse as follas que se van empregar idealmente en agosto. O resto da planta ten sementes de abondo para que na vindeira primavera agromen novas plantiñas.

## Usos 
Na gastronomía prefírese esta planta cá *Satureja montana* L. por mor ao seu delicado recendo e a súa dozura. Salienta na cociña búlgara, dando un forte e picante sabor aos pratos máis simples e máis extravagantes. No canto de sal e pebre, na mesa búlgara atoparemos tres condimentos: sal, pemento e segorella. Cando se mesturan estas tres especias obtemos a *sharena sol* (sal colorido).

A segorella coñécese en lingua romanesa coma *cimbru* sendo moi apreciada na súa cociña, especialmente nos pratos de feixóns e lentella, mais tamén en carnes ou *sarmale* (rolos desecados de repolo).

### Usos medicinais 
É antiséptico, adstrinxente, calorífero, con sabor a pementa; elevado contido de carvacrol.

Emprégase para suplir a falla de zume gástrico, contra os parasitos intestinais, a gota, o reumatismo, as doenzas bronquiais, a impotencia e a frixidez.

É, tamén, un bo desinfectante bucal facéndose gargarexos coa súa tisana.

Externamente úsase en baños, contra afeccións cutáneas.

## Sinonimia 
* *Satureja laxiflora* K.Koch
* *Satureja pachyphylla* K.Koch

## Notas 
## Véxase tamén 
### Ligazóns externas
Fernando González Gómez

**Fernando González Gómez**, coñecido como **Rey Chiquito**, nado en Tolosa o 25 de marzo de 1868 e finado en Redondela o 22 de decembro de 1947,  foi un xornalista e político vasco.

## Traxectoria 
Fillo de Antonio González (militar) e Ramona Gómez Paz, filla do xeneral Gómez (militar carlista). Educouse en Cataluña cunha irmá monxa e despois desprazouse a Redondela onde pasou a maior parte da súa infancia. Con trece anos cruzou o Atlántico rumbo a Buenos Aires, pasando despois a Chile, o Uruguai, México, Cuba e o Brasil, colaborando en varios periódicos. No Brasil fundou e dirixiu *Unión Española* e *Noticiario Español*, de Belém, *Heraldo Español* de Río de Xaneiro e *El Hispano Americano* de Salvador. Foi redactor de *El Peninsular* de Mérida (Estado do Iucatán), *La Unión Española* da Habana, *Nueva Galicia*, *La Voz de Galicia* e *La Unión* de Bos Aires, *Los principios* de Córdoba, *La Provincia*, de Concordia, *La Tarde* de Tandil, *Diario Español*, de Montevideo, *Jornal do Brasil* e *Diario de Notizias* de Río de Xaneiro. Foi tamén secretario de redacción de *La Voz de la Patria*. Dirixiu *La Propaganda* de Redondela en 1895. En 1896 presentouse voluntario para ir á Guerra de Cuba.

En 1913 foi nomeado oficial do Centro Galego de Río de Xaneiro.

Dirixiu o periódico *Pimienta y Mostaza* e fixo campaña polo deputado José Barreras Massó fronte ao melquiadista Luis de Zulueta en 1920. Dirixiu despois *Ecos del Distrito* sufragado por Barreras.  En abril de 1925, despois de regresar da súa derradeira viaxe a Brasil, estableceu unha academia para preparar alumnos para o comercio. Posteriormente colaborou en *Tramancazos* e *El Soplete*. Tamén colaborou en *Faro de Vigo* e foi correspondente de *Ahora* e *Semana Gráfica* de Madrid. Na Segunda República foi membro do Partido Radical, e foi concelleiro na Comisión Xestora do Bienio Negro.  Coa sublevación do 18 de xullo de 1936 pasou a colaborar en *El Pueblo Gallego*. Ao final da súa vida viviu en Ferrol, aínda que morreu en Redondela en 1947.

## Vida persoal
Casou en dúas ocasións, a segunda con María Cardama e foi pai de Amado González Cardama.

## Véxase tamén 
### Bibliografía 
*
Pontophilus

***Pontophilus*** é un xénero de crustáceos malacostráceos decápodos da familia dos crangónidos.

## Etimoloxía 
*Pontophilus* é un termo do latín científico composto polas palabras do grego antigo πόντος *póntos*, "mar", e φίλος *phílos*, "amigo" (literalmente: amigo do mar").

## Taxonomía 
O xénero foi descrito en 1817 por William Elford Leach na súa obra, publicada en Londres entre 1815 en 1875, *Malacostraca Podophthalmata Britanniæ; or Descriptions of such British species of the Linnean genus Cancer as have their eyes elevated on footstalks*, como *Crangon*, xénero monotípico da especie *Crangon spinosus* Leach, 1816, especie coñecida hoxe como *Pontophilus spinosus* (Leach, 1816),

### Especies 
O xénero inclúe, segundo os autores, entre tres en once especies:

Segundo o WoRMS:

## Notas 
## Véxase tamén 
### Bibliografía 
* Holthuis, L. B. (1993): *The recent genera of the Caridean and Stenopodidean shrimps (Crustacea, Decapoda): with an appendix on the order Amphionidacea*. Leiden: Nationaal Natuurhistorisch Museum. ISBN 90-73239-21-4. 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary ".
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A *Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. 
 
### Outros artigos 
* Crustáceos
* Decápodos
* Carideos
* Crangónidos
### Ligazón s externas 
* *Pontophilus* en ADW.
Fabricius

**Fabricius** é un antropónimo alemán que é o apelido de:

* **David Fabricius**, teólogo luterano e astrónomo alemán do século XVI.
* **Guilelmus Fabricius Hildanus**, nome latinizado do ciruxán alemán do século XVI Wilhelm Fabry.
* **Hieronymus Fabricius**, nome latinizado do anatomista italiano do século XVI Girolamo Fabrizi d'Acquapendente.
* **Johan Christian Fabricius**, entomólogo, naturalista e economista danés do século XVIII.
* **Johann Albert Fabricius**, investigador clásico e bibliógrafo alemán dos séculos XVII-XVIII.
* **Johannes Fabricius**, médico e astrónomo alemán do século XVI.
Camarón vermello

O **camarón vermello** (*Alpheus glaber*) é unha especie de crustáceo malacostráceo decápodos carideo da familia dos alfeidos, que habita nas costas do océano Atlántico nororiental, desde as illas Británicas até Marrocos, incluído as galegas, e no mar Mediterráneo (mares de Alborán, Adriático, Exeo, Xónico e Mármara).

## Taxonomía 
A especie foi descrita en 1792 polo naturalista italiano G. Olivi, na súa obra *Zoologia Adriatica ossia Catalogo ragionata degli Animali del Golfo e delle Laguna di Venezia; preceduto da una Dissertazione sulla Storia fiscia e naturale del Golfo; e accompagnato da Memorie, ed Osservazioni di Fiscia Storia naturale ed Economia*, como *Cancer glaber*. Máis tarde foi reclasificada dentro do xénero *Alpheus*.

## Notas 
## Véxase tamén 
### Bibliografía 
* Costello, M. J., Emblow, C. & White, R. J. (eds.) (2001): *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**. ISBN 2-85653-538-0. 
* Holthuis, L. B. (1993): *The recent genera of the Caridean and Stenopodidean shrimps (Crustacea, Decapoda): with an appendix on the order Amphionidacea*. Leiden: Nationaal Natuurhistorisch Museum. ISBN 90-73239-21-4.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8. 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary ".
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A * Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. PDF.

### Outros artigos 
* Crustáceos
* Decápodos
* Carideos
* Alfeidos
Johan Christian Fabricius

**Johan Christian Fabricius**, nado en Tønder (en alemán *Tondern*), Xutlandia (actual Dinamarca) o 7 de xaneiro de 1745 e finado en Kiel, Alemaña o 3 de marzo de 1808, foi un naturalista, entomólogo e economista danés.

Foi un especialista dos *Insecta* que, no seu tempo, ademais dos insectos propiamente ditos o concepto incluía todos os artrópodos (arácnidos, crustáceos e outros).

Foi un do discípulos de Carl Linnaeus, e está considerado como un dos entomólogos máis importantes do século XVII. Deu o nome a unhas 10 000 especies de animais e estableceu as bases da moderna clasificación dos insectos e dos arácnidos.

## Traxectoria 
Johan Christian Fabricius neceu en Tønder, Ducado de Schleswig, onde seu pai era médico. Fixo os seus primeiros estudos en Altona (Hamburgo), entrando posteriormente (1762) na Universidade de Copenhague. Nese mesmo ano viaxou xunto co seu amigo e parente Johan Zoëga á Universidade de Uppsala, onde estudou baixo a titoría de Linneo durante dous anos.

Á súa volta comezou a traballar na súa magna obra *Systema entomologiæ*, que se publicaría en 1775.

## Principais obras 
### Entomología 
* *Systema Entomologiae sistens insectorum classes, ordines, genera, species, adiectis synonymis, locis, descriptionibus, observationibus*. Libraria Kortii, Flensburgi et Lipsiae. 832 pp.&nbsp;1775
* *Genera Insectorum; Species insectorum sistens eorum differentias specificas, synonymia auctorum, loca natalia, metamorphosis etc...* 1776
* *Philosophia Entomológica*. 1778
* *Anfangsgründe der oekonomischen Wissenschaften*, 1778 
* *Species insectorum*. 552 pp.&nbsp;1781
* *Über die Volksvermehrung, insonderheit in Dänemark*. 1781 
* *Mantissa Insectorum*. 1787
* *Entomologia Systematica emendata et aucta: Secundum classes, ordines, genera, species, adjectis synonimis, locis, observationibus, descriptionibus*. 5 tomos. 519 pp.&nbsp;1792-1794
* *Supplementum Entomologiae Systematicae*. 572 pp.&nbsp;1798
* *Systema Eleutheratorum*. 1801
* *Rhyngotorum*. 1803
* *Systema Piezatorum*. Carolum Reichard, Brunsviga. 439 pp.&nbsp;1804
* *Antliatorum*. 1805

### Economía 
* *Von der Volks-Vermehrung insonderheit in Dännemark*. Hamburg und Kiel, bey C. E. Bohn,

## Abreviaturas 
* A abreviatura **J.Fabr.** emprégase para indicar a Johan Christian Fabricius como autoridade na descrición e clasificación científica dos vexetais.
* A abreviatura **Fabricius** emprégase para indicar a Johan Christian Fabricius como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* Biografía de Johan Christian Fabricius
Maximilian Schell

**Maximilian Schell**, nado en Viena, Austria o 8 de decembro de 1930 e finado en Innsbruck o 1 de febreiro de 2014, foi un actor e director de cinema suízo.

## Traxectoria 
Naceu en Viena, fillo dunha actriz e dun escritor propietario dunha farmacia. A familia marchou a Zürich en 1938 tralo Anschluss.

Comezou a actuar en obras profesionais durante a súa estadía na universidade, onde decidiu que preferiría seguir o camiño da interpretación e non o dos estudos. Debutou no cinema en Alemaña en 1955 e en 1958 foi invitado a actuar en Broadway. Desde este momento a súa carreira se desenvolvería a ambos os lados do Atlántico. En 1961 gañou o Óscar ó mellor actor por *Judgment at Nuremberg*.

Dirixiu o seu primeiro filme, *Das Schloß*, en 1968, baseado na novela de Franz Kafka. Tamén filmou documentais, como *Marlene*, coa presenza de Marlene Dietrich ou *My Sister Maria*, sobre a súa irmá, a actriz Maria Schell.

## Filmografía 
## Notas 
## Véxase tamén 
### Ligazóns externas 
*
David Niven

**James David Graham Niven**, nado en Londres, Reino Unido o 1 de marzo de 1910 e finado en Château-d'Oex, Suíza o 29 de xullo de 1983, foi un actor inglés.

## Traxectoria 
Membro do exército británico, onde chegou a ser tenente, abandonouno en 1933. Marchou entón aos Estados Unidos, chegando a Hollywood en 1934.

Tras a súa aparición en *Mutiny on the Bounty*, foi contratado polo produtor Samuel Goldwyn.

Volveu ao Reino Unido en 1939 para realistarse no exército e tomar parte na segunda guerra mundial. Acabou a guerra como tenente-coronel.

En 1946 volveu á súa carreira como actor, gañando en 1958 o oscar ao mellor actor por *Separate Tables*.

Faleceu en 1983 na súa casa de Suíza a causa da esclerosis lateral amiotrófica.

## Filmografía 
## Véxase tamén 
### Ligazóns externas 
*
Giuseppe Olivi

**Giuseppe Olivi**, nado o 18 de marzo de 1769 en Chioggia, provincia de Venecia, Venecia, e finado o 24 de agosto de 1795 en Padua, foi un relixioso e naturalista italiano.
## Traxectoria 
Alumno en Chioggia de Francesco e de Giuseppe Fabris, Giuseppe Olivi tomou os hábitos eclesiásticos.

Interesouse no estudo de diversas materias, como a química, a botánica, a mineraloxía, así como tamén na agronomía. e unha placa conmemorativa na súa tumba.

## Abreviaturas 
* A abreviatura **Olivi** emprégase para indicar a Giuseppe Olivi como autoridade na descrición e clasificación científica dos vexetais.
* A abreviatura **Olivi** emprégase para indicar a Giuseppe Olivi como autoridade na descrición e clasificación científica en zooloxía.

## Notas
Sclerocrangon

miniatura|250px|*Sclerocrangon salebrosa*, visión ventral. 
***Sclerocrangon***, do grego *sklērós*, "duro", e *kránkōn*, "camarón", "gamba", é unha xénero de crustáceos malacostráceos carideos da familia dos crangónidos.

## Taxonomía 
O Xénero *Sclerocrangon* foi descrito en 1883 polo S. O. Sars na súa obra *Oversigt af Norges Crustaceer med foreløbige Bemærkninger over de nye eller mindre bekjendte Arter. I. (Podophtalmata - Cumacea - Isopoda - Amphipoda)*. Forhandlinger i Videnskabs-Selskabet i Christiana 18.

### Especies 
O xénero comprende as seguintes especies: 
* *Sclerocrangon atrox* Faxon, 1893
* *Sclerocrangon boreas* (Phipps, 1774)
* *Sclerocrangon derjugini* Kobjakova, S.I., 1937
* *Sclerocrangon ferox* (Sars, 1877)
* *Sclerocrangon igarashii* Komai & Amaoka, 1991
* *Sclerocrangon salebrosa* (Owen, 1839)
* *Sclerocrangon unidentata* Komai & Takeda, 1989
* *Sclerocrangon zenkevitchi* Birstein & Vinogradov, 1953

## Notas 
## Véxase tamén 
### Bibliografía 
* Holthuis, L. B. (1993): *The recent genera of the Caridean and Stenopodidean shrimps (Crustacea, Decapoda): with an appendix on the order Amphionidacea*. Leiden: Nationaal Natuurhistorisch Museum. ISBN 90-73239-21-4. 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary ".
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A *Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. 
 
### Outros artigos 
* Crustáceos
* Decápodos
* Carideos
* Crangónidos

### Ligazóns externas 
* *Sclerocrangon* en ADW.
Ernest Borgnine

**Ermes Effron Borgnino**, nado en Hamden (Connecticut) o 24 de xaneiro de 1917 e finado nos Ánxeles (California) o 8 de xullo de 2012, foi un actor estadounidense.

## Traxectoria 
Fillo de emigrantes italianos, uniuse ao exército dos Estados Unidos en 1935, tras rematar o instituto. Deixouno en 1941 pero realistouse tras o ataque a Pearl Harbor, servindo nel ata 1945. Tras acabar a segunda guerra mundial decidiu estudar interpretación, comezando a súa carreira teatral en 1947. O seu primeiro gran papel no cinema foi en *De aquí á eternidade*, en 1953. Dous anos despois, gañou o oscar ao mellor actor por *Marty*.

Tivo tamén unha longa carreira na televisón, en series coma *McHale’s Navy* ou *Airwolf*. Puxo voz a Mermaid Man na serie de animación *SpongeBob SquarePants*. Seguiu actuando ata pouco tempo antes da súa morte.

## Filmografía 
## Véxase tamén 
### Ligazóns externas 
*